text: [{"text_idx": "#000001", "text": "Progressivur heimsspekingur vil vera amerikanskur forseti"}, {"text_idx": "#000003", "text": "Progressivi politiski aktivisturin og heimspekingurin, Cornel West, bo\u00f0a\u00f0i i\u0301 gja\u0301r fra\u0301, at hann \u00e6tlar at royna at gerast amerikanskur forseti i\u0301 2024."}, {"text_idx": "#000006", "text": "70 a\u0301ra gamli Cornel West er virdur heimsspekingur, hv\u00f8rs arbei\u00f0i hevur snu\u0301\u00f0 seg um upprunaey\u00f0kenni og st\u00e6ttir i\u0301 amerikanska samfelagnum."}, {"text_idx": "#000007", "text": "Hann hevur o\u0301gvuliga li\u0301tlan m\u00f8guleika fyri at gerast forseti, men ta\u00f0 er m\u00f8guleiki fyri, at hann kemur at taka atkv\u00f8\u00f0ur fra\u0301 Joe Biden, forseta, undir valstri\u0301\u00f0num n\u00e6sta a\u0301r, skrivar Ritzau."}, {"text_idx": "#000009", "text": "I\u0301 1992 stilla\u00f0i Ross Perot upp fyri ein tri\u00f0ja flokk. Hansara uppstilling var ein ty\u0301\u00f0ulig ors\u00f8k til, at ta\u00f0 eydna\u00f0ist Bill Clinton at vinna a\u0301 George H.W. Bush, ti\u0301 Perot to\u0301k veljarar fra\u0301 republikanska flokkinum. Hann fekk n\u00e6stan 20 millio\u0301nir atkv\u00f8\u00f0ur."}, {"text_idx": "#000010", "text": "No\u0301gvir eyglei\u00f0arar halda eisini, at demokraturin Al Gore hev\u00f0i kunna\u00f0 vunni\u00f0 a\u0301 George W. Bush i\u0301 2000, um hann ikki hev\u00f0i mist atkv\u00f8\u00f0ur til Ralph Nader, sum stilla\u00f0i upp fyri gr\u00f8na flokkin. Nader var a\u0301 atkv\u00f8\u00f0use\u00f0lunum i\u0301 fleiri sokalla\u00f0um swing-statum, hari\u0301millum Florida, har alt forsetavali\u00f0 var\u00f0 avgj\u00f8rt vi\u00f0 r\u00e6ttiliga fa\u0301um hundra\u00f0 atkv\u00f8\u00f0um, ta\u0301 samanum kom."}]